In gi Paro Mane Kuom Muma?
Be Muma en . . .
buk moting’o rieko mar dhano?
buk moting’o sigendni mochuogi?
buk moting’o Wach Nyasaye?
DWOKO MA MUMA CHIWO
“Weche duto manie Muma wuok kuom much Nyasaye.”—2 Timotheo 3:16, The Bible in Luo, 1976.
KAKA WACHNO NYALO KONYI
Wanyalo yudo dwoko mag penjo machando ji ahinya.—Ngeche 2:1-5.
Wanyalo yudo puonj matayo ngimawa mapile pile.—Zaburi 119:105.
Miyowa geno madier ne ngima mabiro.—Jo Rumi 15:4.
BE WANYALO BEDO GADIER KUOM GIK MA MUMA PUONJO?
Ee, nikech weche kaka maluwogi:
Wechene otudore adimba. Muma ne ondiki kuom higni 1,600 gi ji 40 mopogore opogore. Kata obedo ni jogo nodak e kinde mopogore opogore, pod weche duto ma ne gindiko e Muma wuoyo mana kuom wach achiel maduong’!
Wechene gin maratiro. Thoth joma ndiko weche histori ok hul weche duto ma ne pinjegi otimoe marach. Mopogore gi mano, jondiko mag Muma to nondiko kethogi ayanga kaachiel gi mag ogandagi.—2 Weche mag Ndalo 36:15, 16; Zaburi 51:1-4.
Weche mokoro chopo gadier. Kapok noketh Babulon, Muma ne osekoro wachno chon higni 200 motelo. (Isaiah 13:17-22) Muma ok nokoro mana kaka ne idhi keth Babulon kende, to bende nowacho nying jal ma ne dhi loyo dalano!—Isaiah 45:1-3.
Bende, weche mamoko mang’eny ma ne okor e i Muma nochopo duto kendo onge kata wach achiel kuomgi ma ne ok ochopo. Donge mano nyisowa ni kuom adier, Muma en Wach Nyasaye?—2 Petro 1:21.
TEM ANE DWOKO PENJONI
Muma nyalo konyi nade?
Ne ane dwoko ma Muma chiwo e ndiko mag ISAIAH 48:17, 18 kod 2 TIMOTHEO 3:16, 17.
Puonjri Weche Momedore
WACH MABER MOWUOK KUOM NYASAYE!
Be en Adier ni Wach Maber Owuok Kuom Nyasaye?
Ang’o momiyo wanyalo bedo gadier ni Muma owuok kuom Nyasaye?
luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn